**Lesson Study- оқушылардың оқуы мен мұғалімдердің**

**оқыту тәжірибесін жақсарту тәсілі.**

Lesson Study қазіргі кезде: Сингапурда, Гонконгте, Қытайда, Ұлыбританияда, Швецияда, Канадада қолданылады Әдістеме бізге Жапониядан келді. АҚШ-қа бұл әдістемені «дзюгёкенкью» деген жапон сөзін «Lesson Study» деп аударған Макото Йошида әкелді 1970 жылдардан бастап «Lesson Study» барлық жапон мектептерінде мұғалімдердің біліктілігін арттырудың негізгі тұғыры болып есептеле бастады. Еуропада енгізген Питер Дадли - Лестер университетінің профессоры көп жыл бойы Лондонда және шет елдерде бастауыш және орта мектептерде сабақ берген. Питер 2001 жылы Ұлыбританияда Lesson Study тәсілін ұсынды. Ол Lesson Study тәсілін қолдану жөніндегі көптеген ұлттық және ғылыми-зерттеу бағдарламаларын енгізді. Питер 2001 жылы Ұлыбританияда Lesson Study тәсілін ұсынды. Соңғы 12 жыл бойы ол Lesson Study тәсілін қолдану жөніндегі көптеген ұлттық және ғылыми - зерттеу бағдарламаларын енгізді. Lesson Study – мұғалім тәжірибесі саласындағы білімді жетілдіруге бағытталған, сабақтағы іс-әрекеттегі зерттеудің ерекше үлгісі болып табылатын педагогикалық тәсіл. Ол ХІХ ғасырдың 70-жылдарында Жапонияда бастау алып, осылайша Батыста қолданылатын «Іс-әрекеттегі зерттеу» тәсілімен шараны бірлесе жоспарлап, өткізетін, қадағалайтын, оқыту мен оқуды талдай отырып, өз қорытындыларын қағаз бетіне түсіретін мұғалімдер тобы қатысады. Lesson Study циклін өткізу кезінде мұғалімдер оқыту тәжірибесіне жаңа әдістер енгізеді немесе оны жетілдіреді, кейін ашық Lesson Study өткізу немесе жұмыс сипатталған құжатты жариялау арқылы әріптестеріне таратады.

**Lesson Study- қандай тәсіл?**

Lesson Study тәсілі кем дегенде үш Lesson Study-ден тұратын циклден құралады, ол сабақтарды мұғалімдер тобы бірлесіп жоспарлап, оқытып/қадағалайды және талдайды. Ол үшін 3 циклді жоспарлайды. Мысалы:енгізілуге тиісті өзгерістерді анықтау үшін Lesson Study тобының бірінші отырысы өткізіледі. Соңғы отырыста өз қорытындыларын жазып, нәтижесінде ашық зерттеу жүргізеді.

Lesson Study бірінші кезеңінде: бірлесіп жоспарлау, өткізу, қадағалау, оқушылармен сұхбаттасу, талқылау, ІІ циклді жоспарлау жүргізіледі.

Lesson Study екінші кезеңінде: бірлесіп жоспарлау, өткізу, қадағалау, оқушылармен сұхбаттасу, талқылау, ІІІ циклді жоспарлау жасалады.

Lesson Study үшінші кезеңінде: бірлесіп жоспарлау, өткізу, қадағалау, оқушылармен сұхбаттасу, талқылап, ортақ қорытынды жасалады.

Lesson Study тәсілінің жүргізілуі: Мектепте жаңа кәсіби оқыту әдісін енгізу

ұнайтын бір топ яғни, 3 мұғалімді мұғалімді іріктеп алып, топ құрамыз. Бұл топтың құрамына басшылық өкілі мен бай тәжірибесі бар мұғалім қатысса, Lesson Study тиімді болады. Күтілетін нәтижелерді анықтап, негізгі ережелерді белгілеу мақсатында мәжіліс өткізіледі. Lesson Study барысында топтың барлық мүшелерінің кәсіби білім алушы ретінде мәртебесі тең болады. Белгілі бір мектептің, сыныптың немесе белгілі бір жас мөлшеріндегі топтың қажеттіліктері негізінде қаралатын мәселені белгілеп, топтық

жұмыс арқылы оқыту үшін пікірталасты қолдану қағидаттарына тоқталамыз. Сабақтарды жоспарлауда, бақылауда және талдауда Lesson Study-дің жалпы нысандарын пайдалану барысында жоспарлау үшін мұғалімдерге арнайы уақыт бөліп, аяқталғаннан кейін бірден талқылау жүргізуді қамтамасыз ету керек.

**Lesson Study тәсілінің оқытушыларға тиімділігі**:

Әдеттегіге қарағанда балалардың білім алғандығының анағұрлым анық, әртүрлі қырларынан және егжей-тегжейлі дәлелін көруге;

Мұғалімнің пікірі бойынша балаларды оқыту барысында не болуға тиіс, ал шындығында жағдай қандай екендігі арасындағы айырмашылықты көруге;

Оқытудың нәтижесінде оқушылардың қажеттіліктерін барынша қанағаттандыратындай етіп қалай жоспарлау керектігін түсінуге;

Lesson Study-дің басты мақсаты оқушыларға білім алуға көмектесу және топ мүшелерінің кәсіби дамуына ықпал ету болып табылатын мұғалімдердің желілік қоғамдастығы аясында іске асыруға;

Lesson Study мүмкіндіктерін өзінің педагогикалық тәжірибесінде қолдануға көмектеседі.

**Сабақтан кейін бақылаудағы оқушылардың пікірін білу тәсілі:**

Ұлыбританияда Lesson Study топтары зерттеу аяқталған соң оқушылардың

пікірінше, не пайдалы болғанын, олардың нені білгенін және олардың көзқарасы бойынша, оны одан да пайдалырақ ету үшін, сабақты тағы бір рет өткізсе нені өзгертуге болатыны туралы пікірін білу үшін бақылаудағы оқушылармен жиі сұхбаттасып тұрады. Сұхбат ұзаққа созылмай (5 минуттан аспағаны дұрыс), барлық бақылаудағы оқушылармен бір уақытта немесе жеке- жеке жүргізілуі мүмкін. Оқушылардан жауап алуды мүмкіндік туысымен бірден, ең дұрысы - Lesson Study аяқталған соң өткізген дұрыс. Cабақтан кейін бақылаудағы оқушыларға қоюға ұсынылатын сұрақтар: «Саған сабақта бәрінен де не ұнады?», «Сен нені үйрендің?», «Оқытудың қай бөлігі сен үшін барынша тиімді болды?», «Егер дәл осы сабақ басқа топта өткізілетін болса, нені өзгертер едің?», «Неліктен бұл бөлігін өзгертер едің?» т.б. жапон тәжірибесін өзімізге бейімдеп, шығармашылықпен өзгерте әрі дамыта қолданғанымыз орынды. «Жақсы адам бәрінен үйренеді, ылғи да үйрену үстінде болады» деген қағиданы ұстанып, бұдан да бір жақсы жақтарды алып қалуымыз керек. Бұл жердегі ең басты мәселе еліміздің әр мектебіне ешбір нұсқаға ұқсамайтын өзіндік «Сабақты зерттеу» (Lesson Study) тәжірибесін құрастыруда болып тұр. Ең маңыздысы – бір үлгіге сәйкес болу емес. Ең маңыздысы – өзімізге тиімді, қолайлы, жақсы нәтиже беретін өзіндік нұсқа дайындау, ешкім жүрмеген сара жол іздеу. Әр мектептің сабақты зерттеуді өзіндік тұрғыдан жүзеге асырғандығы дұрыс